Iniţiere

Capitolul 11
Iniţiere în Math:

Editorul de ecuaţii al OpenOffice.org

Introducere

OpenOffice.org (OOo) vă oferă o componentă pentru scrierea ecuaţiilor matematice, OOoMath. Este folosită de obicei pentru editarea ecuaţiilor din documentele text, dar poate fi utilizată şi în cadrul altor aplicaţii sau în mod separat. Când este utilizată cadrul Writer-ului ecuaţiile sunt gestionate ca obiecte incluse în documentul text.

Notă	Editorul de ecuaţii este utilizat doar pentru scrierea ecuaţiilor în forma specifică (după cum se vede în ecuaţia 1 de mai jos). Dacă doriţi să evaluaţi o expresie matematică vă rugăm să citiţi ghidul pentru Calc.

	(1)

Să începem

Pentru a insera o ecuaţie, mergeţi la Inserare > Obiect > Formulă (Insert > Object > Formula).

Editorul de ecuaţii deschide o zonă în partea de jos a ecranului şi o fereastră separată apare pe ecran. De asemenea, veţi observa şi un mic dreptunghi (cu margini gri) în documentul dumneavoastră; este locul unde formula va fi afişată.

Imaginea 1. Editorul de ecuaţii, fereastra Selecţie ("Selection"), şi locul unde se va afişa formula.

Editorul de ecuaţii foloseşte un limbaj de tip markup pentru a reprezenta formulele. De exemplu, %beta reprezintă caracterul grecesc beta (). Acest limbaj este conceput să semene cu limba engleză cât mai mult posibil. De exemplu, a over b (a supra b) reprezintă o fracţie: .

Introducerea unei formule

Sunt trei metode de a introduce o formulă:

Selectaţi simbolul formulei din fereastra Selecţie ("Selection").

Daţi clic - dreapta în editorul de ecuaţii şi selectaţi simbolul formulei din meniul apărut.

Tastaţi "markup" în editorul de ecuaţii.

Meniul şi fereastra Selecţie inserează markup-ul corespunzător simbolului formulei. Astfel, puteţi să învăţaţi mai uşor limbajul markup pentru OOoMath.

Notă	Daţi clic pe textul documentului pentru a iesi din editorul de ecuaţii. Daţi dublu - clic pe o formulă pentru a o edita.

Fereastra Selecţie

Cea mai simplă metodă pentru a introduce o formulă este fereastra Selecţie, arătată în Imaginea 2.

Categorii Simboluri Imaginea 2. Simbolurile sunt împărţite în categorii.

Fereastra Selecţie este împărţită în două categorii principale.

Partea de sus grupează categoriile de simboluri. Daţi clic pe acestea pentru a schimba lista simbolurilor.

Partea de jos arată lista simbolurilor disponibile în categoria curentă.

PONT	Puteţi să afişaţi sau să ascundeţi fereastra Selecţie cu Vizualizare > Selecţie (View > Selection).

Exemplul 1:

Pentru acest exemplu vom introduce o formulă simplă:cu ajutorul fereastrei Selecţie:

Selectaţi dintre categorii butonul grafic din stânga-sus (Imaginea 3).

Daţi clic pe simbolul înmulţirii (ca în Imaginea 3).

Operatori unari/binari Înmulţire Imaginea 3. Operatori unari/binari.

Când selectaţi simbolul înmulţirii în fereastra Selecţie se petrec două lucruri:

Editorul de ecuaţii arată markup-ul:

În textul documentului apare un dreptunghi gri cu imaginea:

Imaginea 4. Simbolul pentru înmulţire.

Simbolurile de genul “ <?> ” (Imaginea 4) sunt locurile în care veti scrie text. Ecuaţia va fi actualizata în mod automat, iar rezultatul va fi cel din Imaginea 5.

Imaginea 5. Rezultatul introducerii lui "5" şi "4" de o parte şi de alta a operatorului "times" ("înmulţire").

PONT	Pentru ca ecuaţia să nu mai fie actualizată automat, selectaţi Vizualizare > AutoActualizează ecranul (View >AutoUpdate display). Pentru a actualiza manual o formulă, apăsaţi F9 sau selectaţi Vizualizare > Actualizare (View > Update).

Meniul contextual

Altă metodă pentru accesarea simbolurilor matematice este să daţi clic - dreapta pe editorul de ecuaţii. Aceasta va conduce la apariţia unui meniu ca cel din Imaginea 6.

Imaginea 6. Meniul contextual.

Notă	Opţiunile din acest meniu corespund exact cu cele arătate în fereastra Selecţie.

Markup

Puteţi introduce direct în editorul de ecuatii limbaj markup. De exemplu, dacă tastaţi “5 times 4” obţineti . Dacă veţi învăţa limbajul markup, aceasta va fi cea mai rapidă metodă de a introduce o formulă.

PONT	Pentru a va reaminti mai uşor, reprezentarea formulei în limbajul markup aminteşte de cum sună citirea formulei în engleză.

Mai jos este o scurtă listă de ecuaţii des întâlnite şi reprezentările corespunzătoare.

Formula	Comanda	Formula	Comanda
	a = b		sqrt {a}
	a^2		a_n
	int f(x) dx		sum a_n
	a <= b		infinity
	a times b		x cdot y

Caracterele greceşti

Caracterele greceşti (, etc) sunt des întâlnite în formule matematice. Aceste caractere nu se găsesc în fereastra Selecţie sau în meniul contextual. Astfel încât va trebui să învăţaţi reprezentarea lor textuală, care din fericire este destul de simplă: Tastaţi semnul % urmat de numele literei pe care o doriţi, dar în engleză.

Pentru a introduce o minusculă, scrieţi numele caracterului cu minuscule.

Pentru a introduce o majusculă, scrieţi numele caracterului cu minuscule.

Iată şi câteva exemple:

Minuscule	Majuscule
%alpha	%ALPHA
%beta	%BETA
%gamma	%GAMMA
%psi	%PSI
%phi	%PHI
%theta	%THETA

Notă	Tabelul cu toate caracterele alfabetului grecesc este inclus în capitolul intitulat "Obiecte matematice" (“Math Objects”) din Ghidul Writer.

Altă modalitate de a insera caractere greceşti este de a folosi fereastra Catalog. Alegeţi Unelte > Catalog (Tools > Catalog). Fereastra catalog este arătată în Imaginea 7. Sub Setul de simboluri (“Symbol Set”) selectaţi "Grecesc" (“Greek”) şi daţi dublu - clic pe o literă grecească din listă.

Imaginea 7. Catalog - utilizată pentru introducerea caracterelor greceşti.

Exemplul 2:

Pentru acest exemplu vom presupune că:

Vrem să introducem formula de mai sus (valoarea lui PI rotunjită la 5 zecimale).

Ştim numele caracterului grecesc (“pi”).

Dar nu ştim cuvântul din limbajul markup pentru simbolul .

Pasul 1: Tastaţi “%” urmat de textul “pi”. Va apare simbolul .

Pasul 2: Deschideţi fereastra Selecţie (Vizualizare > Selecţie "View > Selection").

Pasul 3: Simbolul denotă o relaţie, aşa că vom apăsa pe butonul grafic pentru relaţii. Dacă ţineti mausul deasupra acestui buton (şi aveţi ponturile activate) va apare indicaţia despre categoria butonului, "Relaţii" “Relations” (Imaginea 8).

Imaginea 8. Pontul indică butonul grafic "Relaţii" ("Relations").

Pasul 4: Ştergeţi textul <?> şi adăugaţi “3.14159” la sfârşitul ecuaţiei. Aici vedem în fereastra editorului de ecuaţii “ %pi simeq 3.14159 ”, ca în Imaginea 9.

Imaginea 9. Rezultatul final.

Personalizări

Editorul de formule ca fereastră separată

După cum se vede în Imaginea 1, editorul de formule poate acoperi o parte semnificativă a ferestrei de editare a Writer-ului. Pentru a transforma editorul de formule într-o fereastră separată procedaţi astfel:

Ţineţi mausul deasupra marginii ferestrei editorului de formule, ca în Imaginea 10.

Ţineti apăsată tasta Control şi daţi dublu - clic.

Imaginea 10. Ţineti apăsată tasta Control şi daţi dublu - clic pe marginea editorului de formule matematice pentru a-l transforma într-o fereastră separată.

Imaginea 11 arată rezultatul. Puteţi (re)doca fereastra folisnd aceiaşi paşi. Ţineţi apăsată tasta Control şi daţi dublu - clic key deasupra marginii ferestrei.

Imaginea 11. Editorul de ecuaţii în fereastră separată.

Cum pot să măresc formula?

Aceasta face parte dintre întrebările cele mai des repetate de către utilizatorii OOoMath. Răspunsul este simplu, dar nu intuitiv:

Porniţi editorul de formule şi alegeţi Fonturi > Mărimea fontului (Fonts > Font size).

Imaginea 12. Schimbarea mărimii fontului a unei formule.

Selectaţi o mărime de font mai mare de la "Mărimea de bază" (“Base Size”) (câmpul cel mai de sus), ca în Imaginea 13.

Imaginea 13. Editaţi "Base size" (sus) pentru a mări formula.

Rezultatul este arătat în Imaginea 14.

Imaginea 14. Resultatul schimbării mărimii fontului de bază.

Aspectul formulei

Cea mai dificilă parte a utilizării OOoMath vine atunci când scrieţi ecuaţii complicate. Această secţiune vă oferă câteva sfaturi despre scrierea formulelor complexe.

Folosiţi paranteze

OOoMath nu "ştie" nimic despre ordinea operaţiilor (vă reamintesc că OOoMath este pentru a reprezenta formule, nu pentru a le calcula!). Trebuie să folosiţi paranteze pentru a stabili explicit ordinea operaţiilor. De exemplu:

Expresie markup	Rezultat
2 over x + 1	
2 over {x + 1}	

Ecuaţii pe mai multe rânduri

Să presupunem ca doriţi să tastaţi o ecuaţie scrisă pe mai multe rânduri. De exemplu:

Prima dumneavoastra reacţie ar fi să apăsaţi pur şi simplu Enter. Totuşi, veţi observa că atunci când apăsaţi Enter expresia markup trece pe linia următoare, însă nu şi ecuaţia. Va trebui să tastaţi explicit comanda pentru o linie nouă. Aceasta este arătată în tabelul de mai jos (newline se traduce prin linie nouă).

Expresie markup	Rezultat
x = 3 y = 1	
x = 3 newline y = 1	

Întrebări frecvente

Cum adaug domenii pentru sumă/integrală?

Comenzilor “sum” and “int” li se pot specifica (opţional) parametrii “from” şi “to”. Acesţia sunt utilizaţi pentru începutul şi sfârşitul domeniului. Aceşti parametri pot fi folosiţi câte unul sau împreună.

Expresie markup	Rezultat
sum from k = 1 to n a_k	
int from 0 to x f(t) dt	
int from Re f	
sum to infinity 2^{-n}	

Notă	Pentru mai multe detalii despre integrale şi sume, citiţi capitolul "Obiecte matematice" (“Math Objects”) din Ghidul Writer.

Parantezele pentru matrice arată oribil!

Pentru început, să vedem sintaxa comenzii pentru matrici:

Expresie markup	Rezultat
matrix { a # b ## c # d }	

Notă	Rândurile sunt separate de două caractere # şi conţinutul fiecărui element este separat printr-un singur #.

Prima problemă este că parantezele obişnuite nu "acoperă" toată matricea:

Expresie markup	Rezultat
( matrix { a # b ## c # d } )	

OOoMath oferă paranteze "scalabile". Aceasta înseamnă că aceste paranteze cresc o data cu conţinutul matricei. Folosiţi comenzile left( and right) (stânga şi dreapta) pentru a introduce paranteze scalabile.

Expresie markup	Rezultat
left( matrix { a # b ## c # d } right)	

PONT	Folosiţi left[ şi right] pentru paranteze scalabile pătrate.

Cum scriu derivatele?

Scrierea derivatelor se face folosind un truc: Le scrieţi ca pe o fracţie.

Cu alte cuvinte, va trebui să folosiţi comanda “over”. Combinaţi aceasta fie cu litera “d” (pentru o derivare integrală) sau comanda “partial” (pentru o derivare parţială) pentru a obţine aspectul unei derivate.

Expresie markup	Rezultat
{df} over {dx}	
{partial f} over {partial y}	
{partial^2 f} over {partial t^2}	

Notă	Observaţi că a trebuit să folosim acolade pentru a scrie derivata.

Numerotarea ecuaţiilor

Numerotarea ecuaţiilor este una dintre facilităţile obscure ale OOoMath. Paşii de urmat sunt simpli, dar neintuitivi:

Treceţi pe o linie nouă.

Tastaţi “fn” şi apoi apăsaţi F3.

Cuvântul “fn” este înlocuit de o formulă numerotată:

	(2)

Acum puteţi da dublu - clic pe formulă pentru a o edita. De exemplu, mai jos este funcţia Riemann Zeta:

	(3)

Puteţi să faceţi o referire la o ecuaţie (“după cum puteţi oberva în ecuaţia (2)”) urmând aceşti paşi:

Inserare > Referinţă (Insert > Cross-reference).

Daţi clic pe categoria Referinţe (References tab) (Imaginea 15).

Sub Tip (Type), selectaţi Text.

Sub Selecţie (Selection), alegeţi numărul ecuaţiei.

Sub Format, alegeţi Referinţă (Reference).

Apăsaţi Inserează (Insert).

Gata! Dacă mai târziu veţi adăuga ecuaţii în document înaintea ecuaţiei referite, toate ecuaţiile vor fi în mod automat renumerotate iar referinţele actualizate, astfel încât să indice ecuaţiile iniţiale.

Imaginea 15. Inserarea unei referinţe către o ecuaţie numerotată.

PONT	Pentru a insera numărul ecuaţiei fără paranteze, alegeţi Numerotare (Numbering) sub Format în loc de Referinţă (Reference).

CIORNĂ – bazată pe software nefinalizat	Introducere

Iniţiere în Math	1

OpenOffice.org

CIORNĂ – bazată pe software nefinalizat	Cuprins

DRAFT – based on pre-release software	Contents

Iniţiere în Math	i

Puteţi găsi o versiune editabilă a acestui document la adresa http://oooauthors.org/en/authors/userguide2/published/

Iniţiere în Math

Fields to edit:
Chapter Title : Description tab > Title
Chapter Subtitle : User Defined tab
Chpater Number: User Defined tab
Name of Guide: User Defined tab

2005-03-12T09:43:25

Daniel Carrera